Source: https://docplayer.cz/47806881-V-y-d-a-v-a-clanok-1-zakladne-ustanovenia.html
Timestamp: 2019-09-23 18:24:54+00:00
Document Index: 15720244

Matched Legal Cases: ['čl. 68', 'Čl. 2', 'čl. 2', 'čl. 5', 'čl. 5', 'čl. 6']

v y d á v a Článok 1 Základné ustanovenia - PDF
Download "v y d á v a Článok 1 Základné ustanovenia"
1 Mestské zastupiteľstvo v Stupave na základe samostatnej pôsobnosti podľa čl. 68 Ústavy SR a na základe ustanovenia 4 ods. 3 písm. p) a 6 zákona č. 369/1990 Zb. o obecnom zriadení v znení neskorších predpisov, v zmysle zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, (ďalej len zák. č. 448/2008 Z.z.) v y d á v a Všeobecne záväzné nariadenie Mesta Stupava č..../2011 o poskytovaní prepravnej služby a výške úhrady za poskytovanie prepravnej služby Mestom Stupava Článok 1 Základné ustanovenia 1. Predmetom tohto všeobecne záväzného nariadenia (ďalej len VZN) je pôsobnosť Mesta Stupava vo veciach: a) rozhodovania o odkázanosti na prepravnú službu b) poskytovania prepravnej služby c) spôsobu a výšky úhrady za poskytovanie prepravnej služby d) okruhu osôb, ktorým sa poskytuje prepravná služba Článok 2 Prepravná služba 1. Prepravná služba je sociálna služba poskytovaná fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom, alebo fyzickej osobe s nepriaznivým zdravotným stavom s obmedzenou schopnosťou pohybu po rovine alebo po schodoch a obmedzenou schopnosťou orientácie. 2. Odkázanosť na individuálnu prepravu osobným motorovým vozidlom podľa Článku 2 ods. 1 tohto VZN sa preukazuje posudkom, vydaným príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa osobitného predpisu 1). 3. Nepriaznivý zdravotný stav podľa Článku 2 ods. 1 tohto VZN fyzická osoba preukazuje potvrdením poskytovateľa zdravotnej starostlivosti podľa osobitného predpisu 2). 1
2 4. Fyzickej osobe sa prepravná služba poskytuje v súlade s ustanovením Článku 2 ods. 2 a ods. 3 tohto VZN na základe zmluvy o poskytovaní prepravnej služby. 5. Fyzickej osobe, ktorá spĺňa podmienky podľa Článku 2 ods. 1 až ods. 3, tohto VZN sa môže poskytnúť prepravná služba aj na základe objednávky, ktorú fyzická osoba podá osobne alebo telefonicky najmenej 24 hodín vopred u poskytovateľa prepravnej služby, ktorý túto objednávku potvrdí. 6. Prepravnú službu môže poskytovateľ poskytnúť fyzickej osobe, ktorá spĺňa podmienky podľa Článku 2 ods. 1 až 3 tohto VZN aj jednorazovo alebo okamžite, a to v prípade, ak osobné motorové vozidlo určené na prepravnú službu v danom čase nevykonáva prepravu na základe zmluvy alebo objednávky. 7. Prepravná služba sa poskytuje na dobu počas splnenia podmienok trvania nároku na tento druh sociálnej služby. Článok 3 Rozhodnutie o odkázanosti na prepravnú službu 1. Pri rozhodovaní o odkázanosti na sociálnu službu môže mesto použiť ako podklad na vydanie rozhodnutia o odkázanosti na sociálnu službu komplexný posudok vydaný príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa osobitného predpisu2), ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby alebo posudok o odkázanosti na sociálnu službu vydaný inou obcou. 2. Všeobecný predpis o správnom konaní podľa 91 ods.1 zákona o sociálnych službách sa nevzťahuje na poskytovanie prepravnej služby. Článok 4 Uzatvorenie zmluvy o poskytovaní prepravnej služby 1. Poskytovateľ prepravnej služby poskytuje sociálnu službu podľa Čl. 2, ods.2. až 4. tohto VZN na základe zmluvy o poskytovaní sociálnej služby3). Zmluva o poskytovaní sociálnej služby musí byť uzatvorená písomne a spôsobom, ktorý je pre prijímateľa sociálnej služby zrozumiteľný. 2. Poskytovateľ prepravnej služby neuzatvára písomnú zmluvu o poskytovaní sociálnej služby, ktorou prepravná služba podľa čl. 2, ods.5, 6 tohto VZN. Článok 5 Spôsob určenia úhrady za prepravnú službu 2
3 1. Za prepravnú službu (ďalej len preprava ) sa určuje úhrada podľa tohto VZN nasledovne: a) preprava na území mesta sa určí fyzickej osobe ako úhrada za 1 jazdu, b) za prepravu mimo územia mesta sa úhrada fyzickej osobe určí ako násobok prepravnej vzdialenosti (počet km) a stanovenej sumy úhrady za kilometer, c) dĺžka prepravnej vzdialenosti sa ráta od miesta nástupu žiadateľa prepravnej služby, d) stojné počas prepravy sa do úhrady za prepravu započíta fyzickej osobe len pri jej preprave mimo územia mesta (podľa počtu hodín), e) za prepravu ani za stojné počas prepravy sa neurčí úhrada osobe sprevádzajúcej fyzickú osobu, ktorá je odkázaná na sprevádzanie podľa osobitných predpisov 1). Článok 6 Výška úhrady za prepravnú službu 1. Za prepravnú službu sa stanovuje výška úhrady v súlade s týmto VZN podľa fyzickej osoby, ktorej sa prepravná služba poskytuje a podľa spôsobu určenia úhrady za prepravnú službu (ďalej len preprava ). 2. Výška úhrady za prepravu sa stanovuje nasledovne: a) pre fyzickú osobu, ktorá je odkázaná na prepravnú službu a má s poskytovateľom tejto služby uzatvorenú zmluvu, a to: a. na území mesta: 0,40 /os./jazda, b. mimo územia mesta: 0,15 /os./km, b) pre fyzickú osobu, ktorá je držiteľom preukazu ťažko zdravotne postihnutého, alebo pre fyzickú osobu, ktorá má priznaný invalidný alebo starobný dôchodok podľa osobitného predpisu 4) : a. na území mesta: 0,60 /os./jazda, b. mimo územia mesta: 0,25 /os./km, c) fyzická osoba, ktorá má z príslušného úradu práce, sociálnych vecí a rodiny podľa osobitného predpisu 1) priznaný peňažný príspevok na prepravu: a. na území mesta: 1,30 /os./jazda, b. mimo územia mesta: 0,30 /os./km, d) sprevádzajúca fyzická osoba, ak fyzická osoba, ktorú sprevádza, je na ňu odkázaná podľa osobitného predpisu 1) neplatí úhradu za prepravu na území mesta, ani mimo územia mesta, e) sprevádzajúca fyzická osoba, ak fyzická osoba nie je na ňu odkázaná podľa osobitného predpisu 1) : a. na území mesta: 0,60 /os./jazda, b. mimo územia mesta: 0,25 /os./km. 3. Pre všetky fyzické osoby podľa čl. 5 ods. 2 písm. a) až e) tohto VZN sa určuje úhrada za stojné počas prepravy mimo územia mesta vo výške: 1 /os./hod. 4. Stojné počas prepravy na území mesta sa do úhrady za prepravnú službu nezapočítava žiadnej fyzickej osobe podľa tohto VZN. 3
4 5. V prípade, že občan neoznámi poskytovateľovi prepravnej služby storno objednávky pred výjazdom motorového vozidla, ktorým sa prepravná služba zabezpečuje, je občan povinný zaplatiť poplatok za zbytočný výjazd vo výške 3,-.. Článok 7 Spôsob platenia úhrady za sociálnu službu 1. Prijímateľ sociálnej služby podľa tohto VZN je povinný platiť úhradu za prepravnú službu. 2. Za prepravnú službu platí fyzická osoba úhradu podľa čl. 5 a čl. 6 tohto VZN skôr dohodnutým spôsobom, a to: a) podľa v zmluve stanovených podmienok platenia úhrady najneskôr do posledného dňa v danom mesiaci v hotovosti na príjmový doklad do pokladne mesta, ako zabezpečovateľovi prepravnej služby, alebo b) v hotovosti vodičovi vozidla prepravnej služby tak, že vodič vydá fyzickej osobe po ukončení prepravy príjmový doklad na ktorej bude uvedené meno, priezvisko, dátum poskytnutia služby, výška úhrady za prepravu. Článok 8 Všeobecné ustanovenia 1. Prepravná služba poskytovaná Mestom Stupava je v zmysle 12 ods.1 písm. c) bod 3. zák. č. 448/2008 Z.z. sociálnou službou, pre ktorú platia všeobecné ustanovenia. 2. Fyzická osoba má za podmienok ustanovených týmto VZN právo na zabezpečenie dostupnosti informácií v jej zrozumiteľnej forme o spôsobe poskytovania prepravnej služby, o jej úhrade a cieľovej skupine, ktorej je poskytovaná. 3. Poskytovateľ prepravnej služby podľa tohto VZN v súlade so zákonom o sociálnych službách: a) uzatvára zmluvu o poskytovaní prepravnej služby, b) určuje výšku úhrady za prepravnú službu, c) eviduje a vybavuje požiadavky k prepravnej službe, ktorú poskytuje, d) o prepravnej službe vedie spisovú agendu, e) je povinný chrániť osobné údaje, ktoré získal a použil pri určení úhrad za poskytované sociálne služby v zmysle zákona č. 428/2002 Z. z. o ochrane osobných údajov v znení neskorších predpisov. 4. Mesto poskytuje v rámci svojho rozpočtu príspevok na prepravnú službu na príslušný kalendárny rok v súlade s ustanoveniami tohto VZN. Článok 9 4
5 Záverečné ustanovenia 1. Toto Všeobecne záväzné nariadenie Mesta Stupava o poskytovaní prepravnej služby a výške úhrady za poskytovanie prepravnej služby Mestom Stupava schválilo Mestské zastupiteľstvo v Stupave dňa uznesením č. B/ Toto Všeobecne záväzné nariadenie Mesta Stupava o poskytovaní prepravnej služby a výške úhrady za poskytovanie prepravnej služby Mestom Stupava nadobúda platnosť dňom schválenia Mestským zastupiteľstvom v Stupave a účinnosť 15. dňom od jeho vyvesenia a zverejnenia na úradnej tabuli mesta. V Stupave dňa Pavel Slezák primátor mesta 1) Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. 2) Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. 3) 51 Občianskeho zákonníka. 4) Zákon č. 461/2003 Z. z. o sociálnom poistení v znení neskorších predpisov. 5